Informácia o zmene č. 3 vyzvania na projekty technickej pomoci  
č.(kód)OPTP-P01-SC2-2016-7

(„ďalej len „Informácia o zmene“)

Úrad vlády Slovenskej republiky ako Riadiaci orgán pre Operačný program Technická pomoc (ďalej len „OP TP“) v súlade s ustanoveniami zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon“) a Metodickým pokynom CKO č. 24 k technickej pomoci **informuje o vykonaní zmien vo vyzvaní** na projekty technickej pomoci č. (kód) OPTP-P01-SC2-2016-7 s názvom „Realizácia aktivít pre zabezpečenie informovania a publicity 1“ vyhláseného dňa 13. 5. 2016 na webovom sídle OP TP, v nasledovnom rozsahu:

* *v časti* ***2.1 Oprávnenosť žiadateľa***

Oprávnený žiadateľ:

**V rámci aktivity 301010021A006 - A. Realizácia komunikačného plánu**

* Úrad vlády Slovenskej republiky:
  + ako centrálny koordinačný orgán (do 31.5.2016)
  + ako riadiaci orgán pre operačný program Technická pomoc
  + ako útvar zabezpečujúci informovanie a komunikáciu na úrovni PD a OP TP
  + (od 1.6.2016)
* Úrad podpredsedu vlády SR pre investície a informatizáciu:
  + ako centrálny koordinačný orgán (od 2.11.2017)

Zdôvodnenie zmeny:

*V zmysle zmien Systému riadenia EŠIF, verzie 5.0 centrálny koordinačný orgán aktívne participuje na zabezpečovaní informovania a komunikácie na horizontálnej úrovni CKO v oblasti zabezpečovania informovania a komunikácie. V spolupráci s ÚV SR realizuje informovanosť a komunikáciu o aktivitách, ktoré mu vyplývajú zo záväzných dokumentov (napr. koordinácia a riadenie EŠIF, monitorovanie a hodnotenie EŠIF, príprava programového obdobia post 2020, dohľad nad procesom implementácie formou organizovania workshopov, seminárov, konferencií, vydávanie letákov a brožúrok, expertných mediálnych vstupov apod.) a pripravuje a realizuje podujatie o najlepších projektoch pre programové obdobie 2007 - 2013 a 2014 - 2020. Z uvedeného dôvodu vznikla potreba zabezpečiť pokrytie týchto činností z prostriedkov OP TP. Úrad podpredsedu vlády SR pre investície a informatizáciu ako CKO požiadal Riadiaci orgán OP TP o zaradenie do aktivity A. Realizácia komunikačného plánu operačného programu Technická pomoc 2014 -2020 v rámci prioritnej osi 1, špecifického cieľa 2. MV pre OP TP schválil zaradenie CKO do uvedenej aktivity Uznesením MV pre OP TP č. 8/2017 zo dňa 2.11.2017.*

*-----------------------------------------------------------------------------------------------------------------------*

**Uvedené zmeny nadobúdajú platnosť dňa: 1. 12. 2017**

Vykonané zmeny v náležitostiach a prílohách vyzvania sa vzťahujú aj na ŽoNFP predložené pred dátumom účinnosti zmeny, o ktorých ešte RO OP TP nerozhodol do dátumu vykonania zmeny.

Informácia o zmene je zverejnená na webovom sídle RO OP TP <http://optp.vlada.gov.sk>.